Jānis Vinters (motociklists)

Jānis Vinters (dzimis ) ir latviešu motosportists, kurš vairākkārt piedalījies Dakāras rallijā.

Pirmajos divos gados Dakārā Vinters izstājās, bet 2006. gadā ierindojās 10. vietā. 2007. gadā Jānis, uzvarot divos ātrumposmos, finišēja 6. vietā. Jānim ir arī brālis Einārs, kurš piedalījās šajā rallijā 2007. gadā. Abi bija gatavi piedalīties arī 2008. gadā, tomēr ralliju drošības apsvērumu dēļ atcēla.

Jānim pieder zemnieku saimniecība "Līgo". Tā ir 1800 hektārus liela, atrodas Elejas pagastā un viņam pieder kopš 1989. gada. Sākumā tā bija vien 15 hektārus liela, tomēr 1994. gadā, saprotot biznesa nerentabilitāti viņš apvienoja savu saimniecību ar sava brāļa saimniecību. Šobrīd tajā aug kvieši, rapsis un kukurūza. 2010. gada augustā brāļi Vinteri atvēra biogāzes ražotni un uzsāka elektrības ražošanu no kukurūzas skābbarības. 2012. gadā Vinteru saimniecība jaunuzceltajā 1 hektāru lielajā stikla siltumnīcā sāka audzēt hibrīdo gurķu sēklu.

 Atsauces 

 Ārējās saites 
 Oficiālā mājaslapa

Kategorija:Dakaras rallija motociklisti
Kategorija:Latvijas motosportisti
Kategorija:Jelgavas novadā dzimušie